הוועדה המיוחדת לפניות הציבור, כנסת 19, פרוטוקול מספר 82, 2014-07-28 09:00

עדי קול: בוקר טוב.

עדי קול: אני שמחה לפתוח את הישיבה של הועדה המיוחדת לפניות הציבור.

עדי קול: אנחנו מתכנסים כאן בתקופה קשה של מבצע צוק איתן.

עדי קול: אני רוצה לשלוח מכאן גם את תנחומיי למשפחות והחלמה לפצועים ולחזק את ידי חיילי צה"ל.

עדי קול: אנחנו מקיימים דיון בנושא קשה.

עדי קול: אחת הטענות שנשמעו נגד הדיון הזה, שזו תקופה שלא יוצאים אחד נגד השני, אנחנו צריכים לחבק ולתמוך ולהיות מלוכדים.

עדי קול: אין ספק שחברת אל-על התגייסה היום עם רכבת אווירית משמעותית להביא לכאן את האזרחים שנשארו מחוץ לארץ.

עדי קול: עדיין, אנחנו נקיים היום שני דיונים.

עדי קול: אנחנו נתחיל בשעה 09:00 עם דיון על טענות שעלו בפניות ציבור, טענות מאוד חמורות של אזרחים שהגיעו אלינו על העלאת מחירים נצלנית של "אל-על" בשבועות האחרונים.

עדי קול: אני מחזיקה כמות גדולה מאוד של פניות.

עדי קול: נתחיל עם העובדה שמדובר רק על שבוע ושאלו רק חלק מהפניות שהגיעו.

עדי קול: הועדה לפניות ציבור הפכה להיות כתובת לאזרחים ואזרחים מצאו בה אוזן קשבת, לכן אנחנו מתכנסים.

עדי קול: עוד ועוד אנשים שפנו וטענו שברגע האחרון, תוך ניצול מצוקה מאוד חמור, "אל-על" הקפיצה מחירים.

עדי קול: אני רציתי לתת ל"אל-על" את ההזדמנות להשיב בשידור חי ואל מול הפונים עצמם.

עדי קול: אני אומר שבשעה 09:30 אנחנו נעבור לדיון נוסף, דיון שנעשה לבקשת חברות התעופה ולבקשת אזרחים נוספים ביחס למשבר בענף התיירות ובכלל בענף התעופה עקב המצב.

עדי קול: בשבוע שעבר אנחנו התכנסנו לדיון בעקבות של פנייה של ציבור מקבלי צווי 8 שביקשו לבטל חופשותיהם ושחלקם נענו בשלילה על ידי חברות התעופה.

עדי קול: כשהתכנסנו לדיון אמרו חברות התעופה שהן במצוקה קשה והן ביקשו את עזרת המדינה להתחשב במצב.

עדי קול: לכן אמרתי שאני יכולה לכנס דיון נוסף, גם לדבר על צו 8 וגם לדבר על המצב.

עדי קול: נעניתי לבקשת החברות.

עדי קול: ברגע שנעניתי לבקשת החברות מיד התברר שיש פניות נוספות.

עדי קול: באמת פניות שמאשימות את חברת אל-על בניצול מצוקה.

עדי קול: לכן אנחנו מקיימים את שני הדיונים האלה.

עדי קול: הוועדה לפניות הציבור היא ועדה ככל ועדה אחרת בכנסת.

עדי קול: גם צופים בנו בערוץ הכנסת.

עדי קול: אם יש אנשים שיש להם פניות בנושא הזה, אנחנו נעביר את כל הפניות ל"אל-על".

עדי קול: אנחנו מזמינים לפנות אלינו לכתובת או בפקס: 02-6408931, אנחנו נטפל בכל הפניות.

עדי קול: הועדה לפניות הציבור, היא ועדה קטנה ונשכנית.

עדי קול: היום היא תהייה טיפה פחות נשכנית וזה עקב המצב, אבל אנחנו מייצגים את הציבור ובאים לתת לו מענה.

עדי קול: לכן הדובר הראשון בוועדה הם תמיד ציבור הפונים.

עדי קול: אני רוצה לומר עוד דבר.

עדי קול: הגיעו אלי בימים האחרונים הרבה פניות מ"אל-על" בבקשה לבטל את הדיון, לדחות את הדיון להגיד שהוא לא ראוי.

עדי קול: אני חושבת שבתור התחלה "אל-על" צריכה לבוא נקיית כפיים ולענות לפניות שלנו.

עדי קול: אנחנו העברנו אליכם את כל הפניות האלה וביקשנו תשובות.

עדי קול: כולם עברו אליכם - - -

<עומר שלו: קיבלנו פנייה אחת.

עדי קול: אני יודעת בדיוק אילו הועברו.

עדי קול: יש לנו אישורי פקס של שליחה ולא קיבלנו אפילו תשובה כשהתחייבת לענות עד אתמול בצהריים.

<שלומית אבינוח: לא קיבלתם?

<עומר שלו: לא קיבלנו ואנחנו נענה עליהן פה.

עדי קול: לא.

עדי קול: נתבקשתם לענות על השאלות עד אתמול בצהריים.

עדי קול: אני חושבת שזה לא מכובד לוועדת כנסת שמתכנסת ושואלת אתכם שאלות ואתם לא עונים.

עדי קול: החלטתם על דעת עצמכם לבוא לכאן ולענות.

עדי קול: אני מבקשת מהפונה דוקטור ינון שביטאל שהגיע אלינו מראש פינה.

עדי קול: רק תחשבו את גודל מצוקתו, הוא קם בבוקר ביום עבודה והחליט לבוא לכאן מראש פינה לספר את סיפורו.

<ינון שביטאל: אני נמצא כאן יחד עם חברי למסע, לטיול, שיצאנו לנורווגיה.

<ינון שביטאל: אולי צריך לומר שאני נוהג לנסוע בחברת "אל-על", אבל מאחר ואין נסיעות לנורווגיה, נאלצתי לקחת את טיסת KLM.

<ינון שביטאל: דרך החתחתים והייסורים שאנחנו עברנו, בעצם התחילה ביום ה-22 לחודש בבואנו לשער - - -

עדי קול: KLM טסה ישיר?

<ינון שביטאל: כן, דרך אמסטרדם.

<ינון שביטאל: ברגע שהטיסה נסגרה לנו בפנים, התעשתנו מהר ועל פי הצגים ראינו שיש טיסת "אל-על".

<ינון שביטאל: מיהרנו לדלפק של "אל-על", שם קיבלה את פנינו פקידה חביבת פנים בשם דוברינה, שדיברה רק אנגלית והולנדית, לא היה נציג שדיבר עברית ולא נציג "אל-על", אלא עובדת מקומית.

<ינון שביטאל: אמרנו לה שאנחנו "פליטים" וכרגע אנחנו מבינים שעלינו לעשות דרכנו לארץ בעזרת "אל-על".

<ינון שביטאל: היא מיד אמרה שיש להם הרבה מקומות, שמחיר הכרטיס הוא 488 יורו והוסיפה: "אני ממליצה לכם", יש לי כאן עדויות לכך כי "אל-על" טענה שלא נאמר הדבר הזה, "אני ממליצה לכם, תחזרו לחברת KLM ותנסו לעשות חיבור, העברה, של זכויותיכם אל הכרטיסים, כדי שלא תשלמו כסף".

<ינון שביטאל: אמרתי לה מפורשות: "אנא ממך, רשמי את שמותינו ואת הדרכונים ותשמרי לנו את המקומות ואת המחיר".

<ינון שביטאל: היא אמרה: "בבקשה", נטלה את הדרכונים, רשמה את שמותינו ואנחנו רצנו אצנו עד ל-KLM, מיד קיבלנו תשובה של סירוב מוחלט.

<ינון שביטאל: דומני, בל אחטא בשפתיי, אולי שמונה דקות ושוב התייצבנו בדלפק אל-על ואמרנו ש- KLM סרבו.

<ינון שביטאל: הגברת פונה אלינו ואומרת: 'כן, אבל המחיר עלה ל-840 יורו'.

<ינון שביטאל: אז מתחיל הויכוח.

<ינון שביטאל: אני רוצה לחסוך מכם את הויכוח שהיה באמת בכאב.

<ינון שביטאל: אני אינני אדם תקיף ולא תוקפן ולא חסר נימוסים, אני אדם מנומס, אבל הבעתי בהמון כאב 'איך את עושה לנו את זה?

<ינון שביטאל: היעלה על הדעת שתוך שמונה דקות אתם מעלים את המחיר כפול מ- 488 יורו'.

<ינון שביטאל: היא לעטה ואמרה 'כך הם הדברים, זאת ההוראה של "אל-על".

<ינון שביטאל: בעוד אנו מתדיינים בינינו, אני מגיש לה את כרטיס האשראי ואני אומר כאשר אבדנו אבדנו, את הדיון נעשה בבית ולא כאן על אדמת אמסטרדם.

<ינון שביטאל: הגברת לוקחת את הכרטיס שלי ומגה

<ינון שביטאל: צת לי 1,079 יורו.

<ינון שביטאל: תמהתי, אבל לא אמרתי דבר.

<ינון שביטאל: אז כשמגיע שמואל חברי עם הכרטיס אשראי שלו, כשהוא אחרי גבי היא אומרת לו 1,709 יורו ומגהצת לו 1,709 יורו.

<ינון שביטאל: אלה פני הדברים.

<ינון שביטאל: כך עלינו למטוס חשוקי שיניים, רותחים מזעם.

<ינון שביטאל: אם זו לא הפקעה, מהי הפקעה בימינו?

<ינון שביטאל: הרי זו הפקעה בעליל.

<ינון שביטאל: מול פנינו המחיר קופץ מ- 488 יורו, עוברות שמונה דקות הוא קופץ לי -1,079 יורו ולו קופץ המחיר ל-1,709 יורו.

<ינון שביטאל: תאמרו לי אתם בבקשה גבירותיי ורבותיי מה זה אם לא הפקעה, מה זה אם לא תחושה של הונאה ולהשתמש בנו במצוקה שלנו, כי באמת פניי הביעו מצוקה.

<ינון שביטאל: אני יודע שפניי מביעות מצוקה, אם לא להשתמש בצורה צינית בפנים המביעות מצוקה שלי ולעלות את המחירים בצורה שכזאת, מול פנינו.

<ינון שביטאל: עד כאן.

עדי קול: תודה רבה לך.

עדי קול: אני חושבת שהמחירים מדברים בעד עצמם.

עדי קול: כאמור זו אחת הפניות.

עדי קול: בפייסבוק הגיעו עוד עשרות פניות נוספות.

<שמואל ביתן: סליחה, אני שמואל ביתן מכפר בלום.

<שמואל ביתן: במטוס היו עדיין לפחות 30-35 כיסאות ריקים, כלומר האווירון טס עם כ-35 כיסאות ריקים, אני לא ספרתי.

<שמואל ביתן: <קריאה:> 22.

עדי קול: אני, כאמור, רוצה להאמין שלא מדובר בניסיון לנצל את מצוקתם של האזרחים.

עדי קול: אני רוצה לתת ל"אל-על", את ההזדמנות להשיב על הדברים הללו.

עדי קול: אחד הדברים שנכתבו בסופה של הפנייה, "יש אפשרות להשיב את הדברים לקדמותם".

עדי קול: מדובר בסכומי עתק, אני לא צריכה לציין את המצב הכלכלי הקשה ששורר היום במשק.

עדי קול: אני חושבת שאתם צריכים לתת את התשובה.

<אשר אדרי: אני מקווה שנקבל גם את הדברים הטובים על "אל-על" בפייסבוק.

<אשר אדרי: את מה שאנחנו עושים, את הדרך שאנחנו מביאים אזרחים מחוץ לארץ שתקועים וחיילים שתקועים, אני מקווה שגם את זה מפרסמים.

עדי קול: קודם כל תגיד לי את שמך.

<אשר אדרי: אשר אדרי, יושב ראש וועד עובדי "אל-על" - - -

עדי קול: כמו שאתה רואה, פתחתי ואמרתי שאני מעריכה את הרכבת האווירית ש"אל-על" הקימה ומביאה - - -

<אשר אדרי: ולא רק זה.

עדי קול: גברתי ואדוני, קודם כל רשות הדיבור ניתנת על ידי.

עדי קול: דבר שני, מי שמדבר ולא אומר את שמו זה לא נרשם בפרוטוקול ולכן מי שמדבר אני מבקשת שיגיד מיהו.

עדי קול: דבר שלישי, כל אחד שירצה לדבר יוכל לדבר ורק לא ביחד.

עדי קול: אנחנו מנסים שזה יהיה דיון תרבותי.

עדי קול: אני פתחתי ואמרתי את זה, אני גם יודעת שאתם מנהלים עכשיו מסע עזרה לחיילים, אני יודעת את זה.

עדי קול: אלו שתי טענות שונות לחלוטין.

עדי קול: יש כאן טענה אחת שנאמרה מפי אדם, אני חושבת שצריך להתייחס לגופו של עניין ולא לטעון עכשיו לגבי שאר הדברים ש"אל-על" עושה.

עדי קול: בבקשה.

<עומר שלו: בוקר טוב.

<עומר שלו: אני עורך דין עומר שלו, היועץ המשפטי ומזכיר של חברת אל-על.

<עומר שלו: אני מודה לך על ההזדמנות לבוא ולדבר בפני הוועדה.

<עומר שלו: אנו היינו בוועדה הזאת בשבוע שעבר.

<עומר שלו: התייצבנו בפני הוועדה, כהמשך לזימון והצגנו בדיון הייעודי שהיה, את העמדה הפרו-צרכנית של "אל-על" בכל הנוגע לביטולים ושינויים - - -

עדי קול: לכן כל כך הופתעתי, כי שמעתי את הדברים כאן ושהייתה גישה.

עדי קול: אני אבקש שתתייחס בבקשה לעובדה, שהוזמן מנכ"ל "אל-על" לבוא היום לדיון והוא סרב להגיע.

<עומר שלו: מנכ"ל "אל-על" לא סרב להגיע, נמצאים איתי, אולי הייתי צריך לפתוח בזה, יהודית גריסרו שהיא סמנכ"ל הלקוחות והשירות של החברה, דורית מור מנהלת הנתיבים, אשר אדרי יושב ראש נציגות העובדים ואני.

<עומר שלו: נמצאים כאן אנשים בכירים מהחברה, שיכולים לייצג את החברה.

<עומר שלו: מנכ"ל החברה לא יכול היה להגיע, הוא לא סרב להגיע, הוא לא היה יכול להגיע.

<עומר שלו: אני חושב שהעובדה שמנכ"ל לא משתתף, אבל הוא שולח נציגים בכירים מטעמו, לא צריכה לעמוד לרועץ לחברה שבאה ומתייחסת בכבוד.

<עומר שלו: בדיון הקודם, שבו מי שהיה צריך להשתתף לא טרח להגיע, לא זכה לקיטונות של רותחין - - <קריאה:> זכה.

<עומר שלו: לא בוועדה ולא באמצעים הפומביים שהוועדה מפעילה.

<עומר שלו: אנחנו, שהתייצבנו והצגנו את עמדתנו בצורה כל כך ברורה וכל כך צרכנית, חוטפים את הזימון הנוסף ואת ההתייחסות הזאת.

<עומר שלו: אבל אני אתייחס לגופו של עניין.

עדי קול: אני רוצה להזכיר, אחד הדברים שהרתיחו את הוועדה, הייתה העובדה שבדיון הקודם אתם באתם ואמרתם "תשמעו, המצוקה קשה באמת, אנחנו סופגים עלויות מאוד גבוהות ואנחנו צריכים עזרה.

עדי קול: המדינה צריכה להתגייס ולעשות מהן העמלות ולהיערך לכל הדבר הזה'.

עדי קול: ישבנו כאן ואמרנו 'אנחנו אתכם'.

עדי קול: אני יצאתי במכתב.

עדי קול: בעקבות בקשתכם פניתי למשרד התחבורה ורציתי לראות איך עוזרים לכם ואז באותו יום לקבל כאלה תלונות, אמרתי, רגע, משהו כאן לא מסתדר ולכן כינסתי את הוועדה באופן דחוף.

<עומר שלו: אוקיי, אז בואו נתייחס גם לפרופורציות בין שני הדברים.

<עומר שלו: ראשית, בקמפיין התקשורתי שמתקיים בימים האחרונים כנגד "אל-על" קצת שכחנו את הדברים "ש"אל-על" עושה.

<עומר שלו: אני כן אקדיש שתי דקות לעניין הזה.

<עומר שלו: "אל-על" כל הזמן שמרה על שמיים פתוחים.

<עומר שלו: KLM הפסיקה לטוס והשאירה אותך באמסטרדם.

<עומר שלו: "אל-על" המשיכה ונתנה שירות לכל לקוחותיה בכל מקום בעולם.

<עומר שלו: "אל-על" היא חברת תעופה ישראלית, הטייסים שלה לוחמים בעזה, העובדים שלה התגייסו למערכה הצבאית, יש לנו פחות עובדים.

<עומר שלו: 200 ומשהו מהעובדים שלנו מגויסים עכשיו למערכה הצבאית האמיתית שלנו.

<עומר שלו: לא פגענו בנוסעים שלנו, המשכנו לתת שירות של טיסות כל הזמן.

<עומר שלו: לא רק זאת, הוספנו דברים.

<עומר שלו: אני מייד אתייחס גם לנקודה הזאת.

<עומר שלו: 4,500 נוסעים של חברות תעופה זרות נשארו ללא מענה.

<עומר שלו: אותם 4,500 נקלטו אצלנו.

<עומר שלו: אני מיד אתייחס למנגנון שהם נקלטו.

<עומר שלו: קולם לא נשמע פה - - -

עדי קול: בעלות נוספת?

<עומר שלו: בלא עלות נוספת.

עדי קול: מי מימן את הטיסות האלה?

<עומר שלו: מי שהיה צריך לממן את זה אלו חברות התעופה שהיו צריכות למצוא פתרון.

<עומר שלו: אני אענה לכל השאלות שלך היושבת ראש.

<יהודית גריסרו: לא מדובר על הקבוצה מאתונה.

<ינון שביטאל: אולי גם אנחנו נזכה לדורון הזה שאתה מציע?

<עומר שלו: הדורון הזה היה בחברת התעופה בה בחרת לטוס.

<עומר שלו: אגב, "אל-על" משווקת טיסות גם לנורווגיה.

עדי קול: סליחה, אני מבקשת בלי דיאלוג.

עדי קול: כל אחד מדבר בזמנו.

עדי קול: אם אתה רוצה תבקש רשות דיבור והיא תינתן לך.

<עומר שלו: תודה.

<עומר שלו: רק בשבוע האחרון, משרד התחבורה, "אל-על" כמו שהזכרתי הפעילה רכבת אווירית של תשע טיסות לאתונה לחלץ את נוסעי חברות התעופה הטורקיות.

<עומר שלו: "אל-על" לא יכלה לחלץ אותם מטורקיה מכוון שאנחנו לא יכולים לטוס לטורקיה.

<עומר שלו: אין לנו אישור ביטחוני לכך.

<עומר שלו: לכן במבצע התגייסה "על-על" ו-2,700 ישראלים נוסעי חברות טורקיות חולצו בסוף השבוע הזה בשיתוף משרד התחבורה לאתונה.

<עומר שלו: כמו שאמרתי "אל-על" כל העת הנהיגה מדיניות ליברלית של ביטולים ושינויים.

<עומר שלו: מפרוץ המבצע אנחנו אפשרנו ללקוחות שלנו לבטל ללא דמי ביטול, לשנות לתקופה של שישה חודשים ללא דמי שינוי.

<עומר שלו: זה לא עניין של מה בכך.

<עומר שלו: מדובר במאות ובאלפים של לקוחות.

<עומר שלו: הוועדה הזאת שיש לה קול פומבי, היא משודרת בערוץ הכנסת, היא מופיעה בכל אמצעי התקשורת בחרה לתת לדיון הזה את השם: "טענת לקוחות על מחירים מופקעים של חברת אל-על תוך ניצול החלטת חברות זרות שלא לנחות בישראל" – שם חמור שמעיד על כך שזה פגיעה, לטעמנו, בשם הטוב שלנו.

<עומר שלו: שם שמתייחס לטענות ומתעלם לחלוטין מהסיבה שבגללה אנחנו כאן.

<עומר שלו: מי שהפקיר את אדון שבטיאל ומי שהפקיר את כל האלפים האחרים זאת לא חברת אל-על, אלו חברות תעופה זרות.

<עומר שלו: למה להן לא קראת לבוא לפה?

<עומר שלו: למה לא יושב כאן נציג KLM בישראל?

<עומר שלו: למה לא יושב כאן נציג חברת טורקי'ש בישראל, יש להם כ-10 טיסות יומיות?

<עומר שלו: למה הם לא יושבים פה?

עדי קול: אני אגיד לך למה.

עדי קול: חברות אחרות לא באו ואמרו 'אנחנו צריכים עזרה מהמדינה'.

<עומר שלו: סליחה, החברות, אני אפנה את תשומת לבך - - -

עדי קול: כמו שאתה אמרת לי לפני שבוע, 'אני צריך עזרה מהמדינה, אני צריך פטור מאגרות - - -

<עומר שלו: החברות האחרות הפקירו את הנוסעים.

<עומר שלו: אנחנו מדברים כאן על נושאים צרכניים.

<עומר שלו: פניות הציבור, אלפי אנשים שנותרו - - -

עדי קול: שם הדיון תיאר לחלוטין את הכותרת של פניית הציבור.

<עומר שלו: של פנייה.

עדי קול: של פניית הציבור.

עדי קול: כל הדיונים שלנו מתכוונים לפי אותו דבר.

עדי קול: אתה יכול לראות כל שבוע את אותו דבר.

<עומר שלו: אבל אותה פנייה, אותה פנייה.

<עומר שלו: במה הוא התחיל, הוא רק עבר על זה במהרה.

<עומר שלו: הוא אמר חברת KLM פעם אחת לא טרחה לפטור אותנו - - -

עדי קול: זה הנושא - - -

<עומר שלו: זה לא הנושא כי לא יושב כאן נציג KLM להסביר לנו למה הם לא סיפקו לו טיסה חזרה לארץ.

עדי קול: הנושא היה שחברות בינלאומיות החרימו את הטיסות לישראל.

<עומר שלו: לא רק את הטיסות לישראל.

<עומר שלו: הם החרימו את הנוסעים שלהן וזה פניות הציבור.

עדי קול: נכון, אבל הטענה הייתה לא נגדן.

עדי קול: הטענה הייתה - - -

<עומר שלו: אבל הטענה המקורית היא נגדן.

<שמואל ביתן: רק עלות הכספית של 1,709 יורו.

<עומר שלו: אין לך טענה ל-KLM שלא טרחה.

<עומר שלו: אתה יודע שאחרים שהיו איתך בטיסה טסו איתנו על חשבון KLM?

<עומר שלו: אתה יודע את זה?

<שמואל ביתן: מה הקשר?

עדי קול: אדון ביתן, אני מבקשת, ראשית אני מנהלת את דיון ושנית אני לא רוצה שנגיע למריבה לא היום ולא אף פעם.

עדי קול: אתה יודע מה, אנחנו בעיקר רוצים לדעת את הסיטואציה הזאת.

עדי קול: איך המחיר עלה תוך עשר דקות מ-488 יורו ל-800 יורו, ל- 1700 יורו.

עדי קול: זאת השאלה שלנו.

עדי קול: לכן אמרתי שזה דיון קצר של חצי שעה.

<עומר שלו: דיון קצר של חצי שעה, זה דיון לא ממצא מבחינת המשתתפים בו.

<עומר שלו: אני רוצה שירשם בפרוטוקול, מי שהיה צריך להיות מוזמן בראש הרשימה לכאן היו חברות התעופה הזרות שלא מצאו פתרון ללקוחת שלהן.

<עומר שלו: הן אלה שהיו צריכות להיות פה.

<עומר שלו: אתה רכשת כרטיס טיסה בחברת תעופה מסוימת, היא זאת שהייתה צריכה למצוא לך פתרון ושחברה אחרת מתגייסת וכן מציעה לך פתרון, תכף נתייחס לנקודה הזאת, אבל עם כל הכבוד זאת הנקודה.

<עומר שלו: חברות התעופה הטורקיות בכלל זנחו את הנוסעים שלהן והשאירו אותם הפקר בטורקיה.

<עומר שלו: אנחנו נמצאים בכנסת ישראל, אותה כנסת שרק לפני כשנתיים חוקקה חוק שנקרא "חוק שירותי תעופה" – פיצוי וסיוע בשל ביטול טיסה או שינוי בתנאיה, תשע"ב, 2012.

<עומר שלו: החוק הזה מאוד ברור.

<עומר שלו: הוא נעשה אחרי אין ספור דיונים.

<עומר שלו: נמצאים כאן נציגי משרד התחבורה שהיו שותפים לו.

<עומר שלו: החוק הזה - - -

עדי קול: בגלל שהזמן קצר, אנחנו רוצים לעבור לנושא הדיון.

עדי קול: הנושא שאתה מדבר עליו קשור לדיון השני.

עדי קול: אני מבקשת לקבל את תשובתך לנושא.

עדי קול: מיד בשעה 09:30 נעבור לדיון על ביטולים בטיסות ומה המשמעות של זה.

עדי קול: אני יודעת שבנושא הזה אתם עמדתם בחוק אחד לאחד וקיימתם את כל הכללים שעל פי החוק.

עדי קול: אני יודעת את "חוק טיבי".

עדי קול: אני יודעת את זה.

עדי קול: אני מבקשת תשובה נקודתית לשאלה.

עדי קול: דיבר אדם, הוא לא היחיד, שאמר לי: 'הגענו לדלפק "אל-על, המחיר היה מחיר אחד, אחר כך קפץ למחיר שני, קפץ למחיר שלישי'.

עדי קול: אני אשמח אם תשיב לשאלה הזאת.

עדי קול: ביקשתי תשובה בכתב ועכשיו אמרתם שתתנו תשובה בעל פה, הנה זו ההזדמנות להשיב.

<עומר שלו: התשובה לא יכולה להיות מלאה מבלי להבין.

<עומר שלו: אני מגיע לזה בעוד שנייה, קיבלתי את הערת היושבת ראש.

<עומר שלו: "חוק שירותי תעופה" מחייב את חברת התעופה למצוא פתרון.

<עומר שלו: אותה KLM שלא מצאה פתרון או שביטלה את הטיסה הסתכלה מן הסתם על רשימת הנוסעים שלה והייתה צריכה לדאוג להם.

<עומר שלו: היא הייתה צריכה להביאם ליעדם הסופי, במקרה שלנו לישראל.

<עומר שלו: חלק מהמקרים נעשו.

<עומר שלו: איך זה נעשה?

<עומר שלו: יש הסכם בין חברות התעופה למקרה הזה, הסכם שמאפשר לחברת תעופה אחת לרכוש במקרה כזה כרטיסים עבור הלקוחות בחברת תעופה אחרת.

<עומר שלו: במקרה שלנו, אני רוצה לציין, 4,500 נוסעים מיעדים שונים במנגנון הזה קיבלו מענה.

<עומר שלו: כלומר, חברת התעופה פנתה, על פי אותם הסכמים שיש לנו, באמצעות המסחר אצלנו עם חברות אחרות למקרים שנועדו בדיוק למקרים כאלה - - -

עדי קול: וזה עם חברות מסוימות שיש לכם הסכמים איתן?

<עומר שלו: לא.

<עומר שלו: חברות שרצו להגיע כולל KLM כולל הטיסה של האדונים כאן, הם אמורים לפנות ל"אל-על" במנגנון קיים ללא עלות נוספת ללקוח.

<עומר שלו: הלקוח לא אמור לשלם.

<עומר שלו: ההתחשבנות היא בכלל לא כלפי "אל-על" מכוון שהוא לקוח של KLM.

<עומר שלו: צריך להבין את זה, KLM צריכה לתת לו את הפתרון.

<עומר שלו: אגב, זו הסיבה שבדלפק אומרים לו תנפה ל-KLM ואולי הם יצליחו למצוא לך פתרון.

<עומר שלו: הרי אם היינו רוצים לגבות ממנו כספים לא היינו שולחים אותו לדלפק אחר.

<ינון שביטאל: למה המחיר שלי הוכפל, בשם אלוהים למה הוא הוכפל?

<ינון שביטאל: למה אתה לא עונה לזה כבר.

<ינון שביטאל: אתה מדבר 20 דקות ולא מספר למה המחיר שלי הוכפל.

<ינון שביטאל: לא יכול להיות שתתחמק מהאמירה - - -

<עומר שלו: גם לא יכול להיות שאתה תתעלם ממי שהשאיר אותך באמסטרדם ואתה פונה רק למי שנתן לך בסוף את הפתרון.

<ינון שביטאל: איתו יש לי בעיה משפטית.

<ינון שביטאל: זה לא איתך.

<ינון שביטאל: איתך יש לי בעיה למה הכפלת לי את המחיר.

עדי קול: אדוני אני מבקשת, אני מבינה שזה כואב.

עדי קול: עורך דין שלו, אני מבקשת ממך ואני אומרת לך, אני וועדת פניות ציבור ואני מזכירה שאני מייצגת את הציבור.

עדי קול: כמו שאתה רואה הציבור נמצא כאן ודואב.

עדי קול: אני מבינה את הטענה, אני מבינה את הטענה נגד KLM ואני מבינה ש-KLM היו אמורים למצוא לזה פתרון.

עדי קול: הם לא מצאו פתרון והוא צריך לנהל מאבק משפטי מול KLM.

עדי קול: אני בטוחה, אני משוכנעת ואם צריך נכנס דיון גם עם חברת KLM.

עדי קול: אני רוצה לדעת איך קרה מצב שכרטיס, בשלושה שלבים מהשנייה שהוא הגיע אליו, יש שלושה מחירים שונים - -

<ינון שביטאל: 488, 1,079 ו-1,709.

<ינון שביטאל: הנה החשבוניות.

<יהודית גריסרו: אני יהודית ואני סמנכ"ל שירות ולקוחות ב"אל-על" וגם אני כמו עמיתי כאן מ"אל-על", מברכת על ההזדמנות.

<יהודית גריסרו: כעת אני אתאר את מה שקרה עם דוקטור שבטיאל בשמחה גדולה.

<יהודית גריסרו: כמו שנאמר על ידי עומר, דוקטור שבטיאל בחר לטוס KLM.

<יהודית גריסרו: לא בחר לטוב "אל-על".

<יהודית גריסרו: בניגוד למה שצוין בדבריו גם אנחנו טסים לאמסטרדם וגם אנחנו יודעים לתת טיסות לנורווגיה.

<יהודית גריסרו: סגרתי את הסוגריים.

<יהודית גריסרו: הוא הגיע לדלפק, אגב, בדלפק פגשה אותו גברת, נכון הולנדית דוברת הולנדית ואנגלית, היא לא אמורה לדבר עברית.

<יהודית גריסרו: אנחנו חברה בינלאומית - - -

עדי קול: לא.

עדי קול: לא.

עדי קול: לא.

עדי קול: בבקשה - - -

<יהודית גריסרו: תרשי לי בבקשה.

עדי קול: אני ארשה לך, לא הייתה טענה שהיא לא דיברה עברית.

<יהודית גריסרו: גברתי היושבת ראש, אני הקשבתי בקשב רב לכל.

<יהודית גריסרו: הגברת עדי קול אמרת שאתם תתנו לנו, אז תתנו לי לסיים את דבריי.

עדי קול: בבקשה, בכבוד ולא להרים את הקול על חברי כנסת.

<יהודית גריסרו: אני לא מרימה את הקול על איש, בינתיים מי שמרים את הקול אלו דוברים אחרים.

עדי קול: אני רק רוצה לציין שהוא אמר 'גברת חביבה דוברת אנגלית והולנדית - - -

<יהודית גריסרו: 'שלא דוברת עברית'.

<יהודית גריסרו: גם לזה הקשבתי.

<אשר אדרי: כולנו שמענו את זה.

<יהודית גריסרו: אני מבקשת להגיב לכל הפרטים.

<יהודית גריסרו: בסוף בפנייה יש בה הרבה מאוד ניואנסים.

<יהודית גריסרו: אם אנחנו רוצים להשיב כאן כהלכה בעיניי צריך להתייחס לתמונה כולה.

<יהודית גריסרו: דוקטור שבטיאל מגיע לאותה גברת, שאומרת לו 'אני מציעה לך, במקום שאני אגבה 480 יורו אני מציעה לך לגשת לדלפק של KLM', אגב, אם היה מקרה הפוך זה בדיוק מה שהיינו עושים מול הלקוחות שלנו, 'במקום לשלם מכספך תשתמש בהסכמים שיש לנו עם חברות התעופה, על מנת שתטוס חינם אין כסף'.

<יהודית גריסרו: אני חושבת שהיא עשתה לו שירות.

<יהודית גריסרו: בצדק היה טוען נגדנו דוקטור שבטיאל אלמלא היינו מסבים את תשומת ליבו שיש לו עוד אופציה לטוס איתנו.

<יהודית גריסרו: מגיע דוקטור שבטיאל ל-KLM, אגב KLM באותן דקות מעבירה אלינו עשרות נוסעים בשיטה עליה אנחנו מדברים וזאת לא תמורה, שאגב, זה מוכח.

<יהודית גריסרו: את דוקטור שבטיאל ואת חברו מר ביתן בוחרים להחזיר לדלפק של "אל-על", כשהם הולכים ל-KLM והם חוזרים נותרו במחלקת תיירים במטוס, שזאת המחלקה המדוברת, שלושה מקומות פנויים.

<יהודית גריסרו: אגב, אין שיקול דעת לגברת שיושבת שם בדלפק, אין לנו להלין, אגב זו לא המצאה של "אל-על", יש כאן שיטת תמחור.

<יהודית גריסרו: כשאתה קונה כרטיס בנובמבר לאוגוסט יש לו מחיר אחד וכשאתה קונה כרטיס באוגוסט לאוגוסט יש לו מחיר שני, כשאתה קונה כרטיס דקה לפני הטיסה יש לו מחיר שלישי וכשאתה קונה את שלושת המקומות האחרונים במטוס במחלקת תיירים, יש לו מחיר רביעי.

<יהודית גריסרו: רק כדי לדייק בעובדות, המחיר הוא 845 יורו, אין מחיר של 1,079 יורו.

<יהודית גריסרו: המחיר 1,700 הוא מחיר לשניים.

<יהודית גריסרו: הגברת שהייתה בקופה שגתה ובמקום לחייב ב-1,790 היא חייבה ב- 1,079.

<יהודית גריסרו: אגב, אנחנו לא מלינים על כך, - - -

<ינון שביטאל: לא, אבל - - -

<יהודית גריסרו: דוקטור שבטיאל, אני משתדלת להתייחס לכל טענותיך בכבוד רב.

<יהודית גריסרו: אני מבקשת שגם בתגובות - - -

<אשר אדרי: אמרת לפני דקה שאתה מנומס, שאתה תרבותי.

אורי מקלב: אם שמעתי טוב, יש מחיר מיוחד לשלושה מקומות אחרונים בכל חברות התעופה - - -

<יהודית גריסרו: אני מציעה, יושבת לצידי - - -

אורי מקלב: זה לשלושה, ואם זה שניים אז המחיר עוד יותר?

אורי מקלב: יש תעריף מיוחד - - -

<עומר שלו: חבר הכנסת, אני אשיב.

<עומר שלו: אין מחיר מיוחד, יש מחלקות - - -

אורי מקלב: יש מחיר רביעי חוץ מאוגוסט לאוגוסט?

אורי מקלב: יש תעריף רביעי והוא לשלושת המקומות האחרונים?

<עומר שלו: הכול פונקציה של כמות - - -

עדי קול: וגם לאיזה כיסא, השלושה האחרונים, הארבעה, העשרה האחרונים?

אורי מקלב: השאלה, אם זה שוק, את זה אני רוצה לשמוע, האם יש תעריף לשלושת המקומות האחרונים כפי שאמרת?

<יהודית גריסרו: אדוני חבר הכנסת אני אסביר.

<יהודית גריסרו: אני חושבת שבוועדה שהתכנסה לנושא מסוים קצרה היריעה לפרוס את המשנה כולה של התמחור ואיננו מסתירים שום דבר, ידינו פסוקות.

<יהודית גריסרו: אגב, שיטת התמחור בעולם התעופה היא לא המצאה של "אל-על".

<יהודית גריסרו: בעולם התעופה כל חברות התעופה נוהגות באותה שיטה.

<יהודית גריסרו: לו היה מקרה הפוך ומי שהיה מפסיק לטוס הייתה "אל-על" ואם היינו מגיעים לדלפק של KLM היינו פוגשים את אותו דבר.

<יהודית גריסרו: אין פה כל ניסיון להגיד שיש כאן ניצול של "אל-על" - - -

עדי קול: לא היה מקום להתייחס באופן - - -

<יהודית גריסרו: על זה אני רוצה להגיד את הדבר הבא.

אורי מקלב: יש ציפיות גדולות מחברת אל-על שהיא החברה הלאומית שבזמן מלחמה כשאנשים רוצים לחזור.

אורי מקלב: יש אנשים שנהרגו בגלל שבאו ונתנו אוכל ודברים לחיילים.

אורי מקלב: אנחנו מדברים על מצב כזה.

עדי קול: קודם כל את שיטת התמחור אנחנו מבינים, עדיין אני מבקשת להבין מאיזה מספר ולקבל תשובה לטענה שלהם שהיו 30 מקומות ריקים, נשמע - - -

<יהודית גריסרו: אגב, לא היו 30 מקומות במחלקת התיירות, היו שלושה מקומות במחלקת התיירות.

עדי קול: השאלה המרכזית, אני חושבת של כולנו היא - - -

<ינון שביטאל: אני הייתי במטוס.

עדי קול: השאלה המרכזית אומרת, מדובר במצב של מלחמה, מדובר באנשים שצריכים לחזור לארץ, מדובר במצוקה.

עדי קול: האם לא היה מקום להגיד רגע, פה אומנם יש שלושה מקומות אחרונים.

עדי קול: אם הם לא היו טסים אתם הייתם טסים ריקים עם שלושת המקומות האלה, להגיד לכן אנחנו נותנים מחיר ששווה לכל נפש.

עדי קול: אני מבינה שלפעמים זה יכול לעלות יותר - - -

<עומר שלו: זה עלה הרבה יותר במקומות שהזכרנו קודם.

עדי קול: לא בפעילויות, עומר - - -

<עומר שלו: אני מדבר על הרחבת - - -

עדי קול: שאלתי נקודתית, האם ביניכם לא היה ראוי להגיד נכון, עכשיו מלחמה, יש כאן ארבעה אנשים שאנחנו רוצים להחזיר, אנחנו נותנים להם - - -

<עומר שלו: יש כאן אלפי אנשים, לא ארבעה.

עדי קול: ולא משתמשים בשיטת ההקפצה של שלושת האחרונים.

<עומר שלו: .

<עומר שלו: גברתי זו שאלה מצוינת.

<עומר שלו: אין דרך להתייחס בצורה פרטנית לחברה שמטפלת באלפי נוסעים.

<עומר שלו: רק לשבר את האוזן כדי להבין מה זה אומר לעזור לנוסעים.

<עומר שלו: הגדלנו 20 טיסות ומהי המשמעות, במקום מטוס קטן הוצאנו מטוס גדול.

<עומר שלו: המשמעות לנו היא תוספת עלות משמעותית, אף אחד לא רואה את זה.

<עומר שלו: זה נועד כדי להחזיר הביתה אלפי אנשים שטסו בחברות אחרות.

<עומר שלו: הוספנו טיסות.

<עומר שלו: אלו פעולות ברמת המקרו שאנחנו עשינו ועושים בצורה מאוד משמעותית כדי לחלץ את אותם נוסעים ולהחזיר אותם לישראל.

<עומר שלו: את מדברת על רמת המיקרו.

<עומר שלו: מכוון שאנחנו מדברים על מערכות אוטומטיות למעשה, מערכות מחיר שאפשר לתת את המחיר מכל מקום, מכל תחנה של "אל-על", אין דרך להתערב בהם באמצע, אנחנו לא מדברת על תחנה אחת אמסטרדם וארבעה נוסעים שעכשיו טסים.

<עומר שלו: אנחנו מדברים על אלפי נוסעים שמגיעים חלקם באופן עצמאי, חלקם בדרך המלך באמצעות החברות שהיו אמורות לטפל בהם.

<עומר שלו: זאת הדרך ואין דרך אחרת.

<עומר שלו: אתם בוחנים כרגע בצורה מאוד מאוד מעבדתית מקרה אחד.

<עומר שלו: אגב, זה המקרה היחיד שהועבר אלינו על ידי הוועדה.

<עומר שלו: אנחנו נשמח לקבל את כל הפניות.

<עומר שלו: כל פנייה שמועברת אלינו אנחנו מטפלים ומגיבים.

עדי קול: השאלה היא, האם תתנו מענה?

<עומר שלו: בוודאי שניתן מענה.

<עומר שלו: תמיד.

עדי קול: אני ביקשתי מענה נקודתי.

עדי קול: השאלה, מגיע אליך אדם ואומר שילמתי עכשיו מחיר שהוא פי שתיים ממה שאני אמור לשם.

עדי קול: אתם יכולים להחזיר לו את כספו?

<עומר שלו: KLM החזירה לך משהו?

<עומר שלו: הוא שילם ל-KLM.

<עומר שלו: הוא שילם ל-KLM כרטיס טיסה, הם הפרו את החוזה כלפיו, הם התעלמו ממנו פעם אחר פעם, למה אנחנו צריכים להשיב לו את כספו?

<ינון שביטאל: המקרה שלי עם KLM יטופל.

<ינון שביטאל: זה - - -

<עומר שלו: והוא לא רלוונטי לערוץ הכנסת, נכון?

<עומר שלו: הוא רלוונטי רק לך.

<ינון שביטאל: אני אומר רק מילה אחת, כל מה שאני רוצה זה רק את החלק היחסי בין 488 - - -

<עומר שלו: קיבלת פיצוי מ-KLM על פי "חוק שרותי תעופה"?

<עומר שלו: קיבלת פיצוי?

<עומר שלו: זה לוקח זמן אז הוא יקבל פיצוי מהחברה שהוא הזמין.

<ינון שביטאל: אני מבקש לקבל חזרה את החלק היחסי.

<עומר שלו: איזה יחס?

<עומר שלו: כמה KLM החזירו לך?

<עומר שלו: KLM החזירו לך את השאר?

אורי מקלב: חברת הכנסת, הישיבה היא בשביל 480 יורו?

<יהודית גריסרו: ככה זה נשמע.

<אשר אדרי: ברשותך, אני רוצה להשיב גם לחבר הכנסת.

רוברט אילטוב: אני ביקשתי את רשות הדיבור כי לדעתי קודם כל הדיון בנושא הזה צריך להיות בוועדת הכלכלה, וועדה שהיא ממונה על כל נושא התחבורה.

רוברט אילטוב: שם זו האכסניה המקצועית לדיונים.

רוברט אילטוב: גם הדיון כשהוא התחיל - - -

אורי מקלב: גם דיון בוועדה לפניות הציבור.

אורי מקלב: אנחנו רואים זכות להשתתף בוועדה לפניות הציבור דווקא - - -

רוברט אילטוב: בסדר, עכשיו אני בזכות הדיבור ואני מבקש להגיד את עמדתי.

אורי מקלב: עם כל הכבוד.

אורי מקלב: אני מגן על הכבוד, שלושה יושבי ראש יושבים כאן - - -

רוברט אילטוב: אני לא מנסה לפגוע בכבוד של יושבי ראש.

רוברט אילטוב: כמובן אם הציבור מבקש אז צריך לדון, אבל אני רואה שיש כאן סדרה של דיונים בנושא תעופה וזה כבר לא אותו דבר.

רוברט אילטוב: גם לפני זה היה דיון בנושא התעופה.

עדי קול: זה הדיון השני ויהיה דיון המשך.

רוברט אילטוב: נושא התעופה הוא נושא מורכב, מקצועי ואני לא חושב - - -

אורי מקלב: הנשיא אומר שחוץ מהפצצות מאיראן על הכול אפשר לדון בוועדה.

רוברט אילטוב: את מוכנה לשמור על זכות הדיבור שלי?

אורי מקלב: אפשר לדון בכול חוץ מנושא - - -

רוברט אילטוב: אורי, אני מעולם לא הפרעתי לך גם לא בוועדה הזאת וגם לא בוועדות אחרות.

רוברט אילטוב: אני מבקש ממך לתת לי את זכות הדיבור שלי ולהגיד את העמדה שלי.

רוברט אילטוב: מה גם שהדיון התחיל מאוד מגמתי.

רוברט אילטוב: לא נראה לי שנכון לעשות לחברה לאומית שאכן עשתה הרבה מאוד מאמצים להחזיר את תושבי מדינת ישראל חזרה.

רוברט אילטוב: שמעתי כאן הערה שהם קיבלו על זה כסף.

רוברט אילטוב: זה לא כסף ובטח לא כסף שיכול לפצות אותם על כל הלוגיסטיקה היקרה שהחברה הזאת מוציאה על מנת להחזיר את תושבי מדינת ישראל הביתה.

רוברט אילטוב: אני גם שמעתי מה שאמר המתלונן, חשוב שהוא מעלה את הסוגיה הזאת, אבל צריך להבין שגם שמענו באותה שיחה שהוא ניגש לאותה חברה ממנה הוא רכש את הכרטיס והם פשוט שלחו אותו הביתה.

רוברט אילטוב: הם לא התייחסו אליו.

רוברט אילטוב: הוא בעצם הגיע לדלפק לא כמי שנפגע אלא כלקוח רגיל ברגע שהוא צריך לקבל.

רוברט אילטוב: אגב, כפי שאני מבין לאותה חברת KLM יש הסכמים, גם שמענו כאן, אלו הסכמים שעל פיהם הלקוחות שלהם חזרו ולא ברור למה אותה חברת KLM גירשה את אותו בנאדם באופן שלא נתן לו פתרון, היא הייתה אמורה לתת פתרון מידי באותה מסגרת כמו כל אותם אנשים שהחזירו אותם באותה טיסה.

רוברט אילטוב: אני חושב שההערה של "אל-על" חשובה כאן.

רוברט אילטוב: נציגי חברת KLM היו צריכים להיות כאן ולתת את התשובות למה הם לא הגיעו.

רוברט אילטוב: כשהאדם הגיע כלקוח וכשיש תמחור רגיל, אז אין מה לעשות הוא צריך לשלם.

רוברט אילטוב: אם יש כאן טעות בהקלדת המחיר ונגבה כסף מיותר בוודאי אמורים להחזיר את זה ללקוח.

רוברט אילטוב: אני באמת חושב, שמי שבאמת היה צריך לטפל בנושא הזה זו החברה שגבתה ממנו את הכסף ושאמורה לפתור את הבעיה הזאת.

רוברט אילטוב: אגב, לגבי הנושא שהם כן לקחו טיסה ב"אל-על" או לא לקחו טיסת "אל-על", אין לזה שום קשר.

רוברט אילטוב: אני חושב שקודם כל ל"אל-על" יש את הטיסות קונקשיין לכל היעדים בעולם ואפשר למצוא את הפתרון דרך "על-על", אבל אני בעד שמיים פתוחים ותחרות ולכן אין מקום להערה הזאת.

רוברט אילטוב: באופן כללי לדעתי מי שהיה צריך לתת כאן פתרון ולמצוא את הפתרון זו חברת KLM כדי שללקוח שלהם לא יהיו הוצאות מיותרות.

<אשר אדרי: גברתי, אני מבקש לדבר בבקשה.

עדי קול: שנייה, מאחר ויש לנו שני דיונים היום - -

<אשר אדרי: אני מבקש להביע עמדה מטעם העובדים.

<אשר אדרי: שמי אשר אדרי יושב ועד העובדים של "אל-על".

<אשר אדרי: אני רוצה לומר כמה דברים ואנסה לנסח אותם בקצרה.

<אשר אדרי: מאז תחילת המלחמה אצלנו מגויסים קרוב ל-200 עובדים.

<אשר אדרי: אני בתור יושב ועד עובדים בשיתוף עם ההנהלה נתנו הנחייה ברורה למלא את החסר של החברים שלנו שנלחמים היום בעזה.

<אשר אדרי: אנחנו עובדים שעות על גבי שעות.

עדי קול: סליחה, משפט אחד כי הבטחתי לחבר הכנסת - - -

<אשר אדרי: אני מבקש לסיים וגם רוצה להגיב.

<אשר אדרי: אנחנו בשעת מלחמה.

<אשר אדרי: גם במלחמת המפרץ הראשונה וגם היום אנחנו נותנים מענה לכל ישראלי וישראלי שתקוע בחו"ל ורוצה לחזור הביתה.

<אשר אדרי: אנחנו עושים את זה.

עדי קול: סליחה, אני עוצרת אותך כי יש לנו דיון נוסף.

עדי קול: יהיה לנו דיון על המצב - - -

<אשר אדרי: לא.

<אשר אדרי: לא על המצב.

<אשר אדרי: אני מבקש לציין כאן דבר אחד, סליחה, כאן הכפישו 10 אלפים משפחות עובדי "אל-על" שנפגעו מפרסום לא נכון בגלל שניים-שלושה מקרים כאלה והשליכו אותם עלינו.

<אשר אדרי: אנחנו נפגענו.

<אשר אדרי: אנחנו 10 אלפים משפחות, אנחנו צריכים לייצג את מדינת ישראל היום ומחר ובכול מקום בזמן שכל חברות התעופה נטשו אותנו, ברחו מכאן.

<אשר אדרי: במקום לייצג אותנו ולתת לנו את החוסן הלאומי שלנו אתם בוחרים לתקוף אותנו בפייסבוק, בעיתונות, ככה לא עובדת חברה, ככה לא עובדת מדינה.

<אשר אדרי: פשוט מאוד בושה וחרפה שאנחנו צריכים לעמוד כאן בגלל שלושה-ארבעה מקרים כאלה ולתת דין על משהו שהוא שולי שבשוליים.

עדי קול: אדוני אני מבקשת ממך לסיים את רשות הדיבור.

עדי קול: חבר הכנסת דוד אזולאי וחבר הכנסת אורי מקלב, אנחנו צריכים לעבור לנושא השני של הדיון.

עדי קול: מצב התיירות ומצב חברות התעופה בישראל לאור המשבר- זה נושא קשור.

עדי קול: בבקשה בקצרה.

דוד אזולאי: גברתי היושבת ראש, קודם כל אני חושב שזה לא הוגן.

דוד אזולאי: דיון של חצי שעה הוא דיון לא ממצא.

דוד אזולאי: אני מניח שצריך להיות דיון הרבה יותר רחב.

דוד אזולאי: אני מאמין שתמצאי את הזמן על מנת לתקן את הדבר הזה.

דוד אזולאי: אני חושב שחברת "אל-על", ראשית אקדים ואומר, אני לא אחד שנוסע בכל שבוע לחו"ל כך שלא יחשידו בי.

דוד אזולאי: למען גילוי נאות, אני ממעט מאוד מאוד לנסוע לחו"ל אלא רק כשאין לי בררה אני נוסע.

דוד אזולאי: אני חושב שבמקרה חירום אין הצדקה לעלות מחירים, אסור לנצל מצבי חירום ובמיוחד כשמדובר בחברה לאומית במדינת ישראל.

דוד אזולאי: יחד עם זאת צריך לזכור ואסור לשכוח ש"אל-על" עשתה מעשה אציל, "אל-על" עשתה מעשה שצריך להוריד עבורו את הכובע בפניהם, להחזיר 4,500 נוסעים תוך 48 שעות ולהביא אותם ליעדים.

דוד אזולאי: האמינו לי, מי כמוני יודע כשאתה צריך להגיע הביתה חזרה אתה מוכן לשלם כל מחיר בשביל להגיע הביתה.

דוד אזולאי: לא מצדיק לנצל את המצב הזה.

דוד אזולאי: אנחנו צריכים להגיד מילה טובה ל"אל-על" וברגעים כאלה זאת ההזדמנות לפרגן לחברה, להגיד מילה טובה לחברה, עשו מעשה.

דוד אזולאי: עם כל הכבוד אני מאמין שדוקטור שבטיאל, באיזה מקום נפגע אדוני, אני בהחלט לא בא להצדיק את זה.

דוד אזולאי: אני מאמין שפנייה - - -

<אשר אדרי: שלא באשמתנו.

דוד אזולאי: סליחה, רק רגע.

דוד אזולאי: אני בטוח ש"אל-על" תענה בחיוב, אני לא מאמין שחברת אל-על תפגע ותנצל מצב כזה דווקא עם אזרח ישראלי.

דוד אזולאי: אבל, אבל, אני מסכם, אני אומר שעם הרע בדבר כשלקחו מחיר צריך להגיד מילה טובה.

דוד אזולאי: האנשים האלה עשו מעשים.

דוד אזולאי: אנשים שישבו בטורקיה צלצלו אלי, דיברו איתי וסיפרו באיזה מצב הם נמצאים שם, באיזה פחד, באיזו רעדה הם שם.

דוד אזולאי: מילה טוב מותר להגיד לאנשים האלה.

דוד אזולאי: כולנו בשעת חירום יודעים מה הן המשמעויות כשאנחנו נמצאים בארצות נכר.

אורי מקלב: תודה רבה חברתי יושבת הראש חבריי חברי הכנסת.

אורי מקלב: קודם כל אני רוצה לחזק את ידייך.

אורי מקלב: לא שיש לנו חילוקי דעות עם חבר הכנסת רוברט אילטוב, הוא אולי חשב שיש כאן כאילו כיוון של העברת ביקורת מבלי להשמיע את הצד של ההערכה על מה ש"אל-על" עשתה.

אורי מקלב: אני חושב שכן היה נכון לעשות את הדיון הזה בעת הזאת ולא לאחר זמן מכוון שציבור שלם, גם מופיעה בעיתונות ביקורת רבה שכאילו יש הפקעת מחירים מצד "אל-על".

אורי מקלב: אני חושבת שהיושבת ראש עשתה לכם בדיון הזה שירות טוב כי נשמע כאן בעצם שיש שני צדדים.

אורי מקלב: למטבע אין צד אחד, יש כאן שני צדדים.

אורי מקלב: אני חושב שזה המקום להביע הערכה גדולה לפעילות שאתם עשיתם, אתם נתתם מענה כשבכל העולם גרמו לכך שאנשים לא יכלו לנסוע.

אורי מקלב: באה חברה לאומית שנרתמה במסירות ועשתה את זה גם במקצועיות רבה.

אורי מקלב: היא הצליחה להביא תוך זמן קצר.

אורי מקלב: אם פעם נשאלת השאלה למה צריכים חברה לאומית, הנה קיבלנו את זה כאן פעם בחמישים שנה.

אורי מקלב: פעם בחמישים שנה קיבלנו את התשובה - - -

<אשר אדרי: לא פעם בחמישים שנה.

<אשר אדרי: הרבה יותר.

אורי מקלב: חברת אל-על, עשתה את המקסימום שבמקסימום שהיה אפשר לעשות.

אורי מקלב: אבל יש כאן שאלה ערכית יותר, האם חברת אל-על במצב כזה צריכה לבוא לקראת הנוסעים או שבחלק הזה אנחנו צריכים לתת את השירות.

אורי מקלב: נותנים את השירות ונכנסים להוצאות גבוהות או שגם כאן אנחנו צריכים להוזיל מחירים ולא לגבות את המחירים הקיימים.

אורי מקלב: זאת שאלה יותר ערכית שצריך בזמן כזה לדון בה.

אורי מקלב: יכול להיות שהממשלה צריכה להיכנס לזה.

אורי מקלב: מצד שני יש כאן אזרחים שהם צריכים לשלם יותר כסף, הם משלמים מחיר גבוה מכוון שהם קנו כרטיסים זולים וכשהם רוצים לחזור הם צריכים לשלם תוספת.

אורי מקלב: הם משלמים, הם רואים ב"אל-על" את הכתובת והם צריכים לשלם יותר כסף.

אורי מקלב: השאלה מה קורה כאן עם אזרחי ישראל שנמצאים במצב חירום ויש להם עלות.

אורי מקלב: מי צריך לשאת בנטל ובעול ההוצאה של המחיר הגבוה.

<אשר אדרי: אתה יודע כמה עולה כרטיס לגמר המונדיאל?

<אשר אדרי: 15 אלף דולר ברגע האחרון.

<אשר אדרי: 15 אלף דולר.

עדי קול: אדוני, זו לא ישיבת ועד עובדים.

עדי קול: אני מבקשת - -

<אשר אדרי: אתם תוקפים את העובדים שלנו בפייסבוק, אתם פוגעים בנו, אתם עושים פופוליזם.

<אשר אדרי: מה שאתם עושים עכשיו זה לפגוע בי ובעובדים, את האנשים שיושבים עכשיו בעזה, זה מה שאתם עושים למדינת ישראל וחיילי מדינת ישראל.

<אשר אדרי: אתם עושים בפייסובק שאני רואה.

<אשר אדרי: שם בפייסובק לא עושים דיון, דיון עושים כאן ולא בפייסבוק.

<אשר אדרי: אני לא אתן שיפגעו בעובדי "אל-על".

אורי מקלב: העובדים של "אל-על" יותר עדינים.

אורי מקלב: אני רק אבקש ממך לעשות עוד דיון שימצא את כל נושא המחירים כדי שנוכל, לא בציר הזמן הזה, לקבוע מדיניות האם הממשלה צריכה לקבוע.

אורי מקלב: זה הכול.

עדי קול: אתה תעשה את זה בוועדת הכלכלה, אני אעשה את זה כאן.

<אשר אדרי: לא התכוונתי אליך אדוני, סליחה.

עדי קול: אני רוצה קודם כל להסביר.

עדי קול: פתחתי את הדיון ואמרתי שאני מאוד מעריכה את הצעדים ש"אל-על" עשתה גם עם הרכבת האווירית, גם בעזרה לחיילים וגם בהתגייסות במצב הזה.

עדי קול: משום מה שומעים רק את החלק השני של הדברים שלי.

עדי קול: אני חוזרת ואומרת את זה שוב.

עדי קול: אני קבעתי דיון של חצי שעה לא כי אני חושבת שהנושא לא חשוב אלא כי רציתי לתת ל"אל-על" הזדמנות להגיב לפנייה אחת שמייצגת מולה את תשובתה של "אל-על".

עדי קול: אני חושבת שהדיון התארך כי התשובה של "אל-על" הייתה ארוכה ולא נגעה נקודתית בדברים.

עדי קול: אני מבינה שלא הייתה מגמה לעלות מחירים ומגמה לנצל את המצב ואת המצוקה.

עדי קול: אני מבינה שזה מצב בו קונים כרטיסים ברגע אחרון.

עדי קול: עדיין אני חושבת שאם היה לנו זמן יותר ארוך היינו מנסים להבין איך נקבעים המחירים בדקה האחרונה ואיך מחירים עולים מרגע לרגע.

עדי קול: בכול זאת אני קוראת לכם לקחת בחשבון ולענות לפניות אישיות.

עדי קול: מדובר באנשים שהוציאו ממיטב כספם כדי לחזור לארץ.

עדי קול: הם כמובן ימצו את ההליכים המשפטיים שלהם אל מול החברות ממנה קנו את הכרטיסים.

עדי קול: הם יודעים את זה ועדיין יש את התחושה הקשה איתה הם יצאו כי הם שלימו מחיר כרטיס כל כך גבוה ל"אל-על".

עדי קול: אני מבקשת שתתנו מענה באופן אישי לפונים שנמצאים כאן ולפונים שאת פניותיהם נעביר אליכם וגם לפונים נוספים.

עדי קול: אני מודה לכם על הדיון הזה, הישיבה נעולה.